KOMISIJOS REGLAMENTAS (EB) Nr. 756/2007
2007 m. birželio 29 d.
iš dalies keičiantis Reglamentą (EB) Nr. 3223/94, nustatantį išsamias taisykles dėl importo tvarkos vaisiams ir daržovėms taikymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 32 straipsnio 2 dalį,
kadangi:
(1)
1994 m. gruodžio 21 d. Komisijos reglamente (EB) Nr. 3223/94, nustatančiame išsamias taisykles dėl importo tvarkos vaisiams ir daržovėms taikymo (2), yra daroma kryžminė nuoroda į tam tikras 1993 m. liepos 2 d. Komisijos reglamento (EEB) Nr. 2454/1993, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), 173-176 straipsnių nuostatas.
(2)
Tačiau šios nuostatos buvo išbrauktos 2006 m. vasario 8 d. Komisijos reglamentu (EB) Nr. 215/2006, iš dalies keičiančiu Reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas ir iš dalies keičiantį Reglamentą (EB) Nr. 2286/2003 (4).
(3)
Todėl teisinio aiškumo tikslais reikia iš dalies pakeisti Reglamentą (EB) Nr. 3223/94 ir atlikti reikiamus pakeitimus, kad būtų užtikrintas tolesnis netrukdomas šio reglamento taikymas.
(4)
Kadangi vaisių ir daržovių kainos sparčiai keičiasi, tai, laikantis Reglamento (EEB) Nr. 2454/93 pakeitimų, potencialiai pasenusios vieneto kainos neturėtų būti naudojamos įvežimo kainos sistemoje.
(5)
Kadangi Reglamento (EEB) Nr. 2454/93 pakeitimai taikomi nuo 2006 m. gegužės 19 d., teisinio aiškumo tikslais, tuos pakeitimus taip pat reikėtų taikyti nuo tos pačios dienos.
(6)
Reglamento (EB) Nr. 3223/94 3 straipsnio 1 dalyje pateikimas reprezentatyvių rinkų sąrašas. Tą sąrašą reikėtų iš dalies pakeisti įtraukiant Bulgarijos ir Rumunijos reprezentatyvias rinkas.
(7)
Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 3223/94 iš dalies keičiamas taip:
1)
2 straipsnio 2 dalies antra ir trečia pastraipos keičiamos taip:
„Atskaitomos šios sumos:
a)
15 % bendrojo pardavimo pelno nustatyto Londono, Milano ir Rungis rinkos centrams ir 8 % - kitiems rinkos centrams ir
b)
transporto ir draudimo išlaidos muitų teritorijoje.
Valstybės narės gali nustatyti standartines pagal trečią pastraipą atskaitytinas vežimo ir draudimo išlaidų sumas. Komisija nedelsiant informuojama apie tokias standartines sumas ir jų apskaičiavimo metodus.“;
2)
3 straipsnio 1 dalis pakeičiama taip:
„1. Reprezentatyviomis laikomos šios rinkos:
-
Belgijoje ir Liuksemburge: Briuselio,
-
Bulgarijoje: Sofijos,
-
Čekijos Respublikoje: Prahos,
-
Danijoje: Kopenhagos,
-
Vokietijoje: Hamburgo, Miuncheno, Frankfurto, Kelno, Berlyno,
-
Estijoje: Talino,
-
Airijoje: Dublino,
-
Graikijoje: Atėnų, Salonikų,
-
Ispanijoje: Madrido, Barselonos, Sevilijos, Bilbao, Saragosos, Valensijos,
-
Prancūzijoje: Paryžius-Rungis, Marselio, Rueno, Diepo, Perpinjano, Nanto, Bordo, Liono, Tulūzos,
-
Italijoje: Milano,
-
Kipre: Nikosijos,
-
Latvijoje: Rygos,
-
Lietuvoje: Vilniaus,
-
Vengrijoje: Budapešto,
-
Maltoje: Ataro,
-
Nyderlanduose: Roterdamo,
-
Austrijoje: Vienos-Inzersdorfo,
-
Lenkijoje: Ozarow Mazowiecki-Bronisze, Poznanės,
-
Portugalijoje: Lisabonos, Porto,
-
Rumunijoje: Bucharešto, Konstancos,
-
Slovėnijoje: Liublianos,
-
Slovakijoje: Bratislavos,
-
Suomijoje: Helsinkio,
-
Švedijoje: Helsingborgo, Stokholmo,
-
Jungtinėje Karalystėje: Londono.“;
3)
4 straipsnio 2 dalis pakeičiama taip:
„2. Kai produktams nustatoma standartinė vertė ir nurodomas jos taikymo laikotarpis, kuris pateikiamas priedo A dalyje, vieneto kaina, kaip apibrėžta Reglamento (EEB) Nr. 2454/93 152 straipsnio 1 dalies aa punkte, netaikoma. Ji pakeičiama standartine importo verte, nurodyta šio straipsnio 1 dalyje.“;
4)
4 straipsnio 5 dalis pakeičiama taip:
„5. Nepaisant šio straipsnio 1 dalies, tuo atveju, kai neįmanoma apskaičiuoti standartinės importo vertės, nuo pat pirmosios priedo A dalyje nustatytų laikotarpių dienos produktui standartinė importo vertė netaikoma.“
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
1 straipsnio 1, 3 ir 4 punktai taikomi nuo 2006 m. gegužės 19 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 29 d.